Orkuveitan íhugar að byggja stærri miðlunartank á Akranesi Stjórnendur Orkuveitu Reykjavíkur eru að meta hvort rétt sé að breyta áætlunum um endurbætur á hitaveitu fyrirtækisins á Akranesi . Sérstaklega er til skoðunar hvort hægt verði að koma upp öðrum og stærri miðlunargeymi fyrir heitt vatn í bænum næsta sumar . Eftir stendur að endurnýja þarf liðlega 45 kílómetra af aðveituæðina , þar af um 40 km. af aðalæðinni sjálfri . Unnið hefur verið skipulega að endurnýjun frá árinu 2005 en heldur hefur dregið úr hraðanum síðustu ár vegna erfiðrar fjárhagsstöðu Orkuveitunnar . Til samanburðar þá rúmar hver heitavatnsgeymanna á Öskjuhlíð 4.000 tonn og sá sem fyrir er á Akranesi 2.000 tonn . Tvær bilanir sama daginn Á miðvikudaginn í þessari viku urðu tvær bilanir á Deildartunguæðinni , báðar við Skorholt í Melasveit . Sú síðari varð þegar verið var að hleypa vatni á að nýju eftir viðgerð á þeirri fyrri .